Zuma, Merkel bameer NAVO vir vlugtelingkrisis – praag.co.za
Hy het by 'n funksie by die Verenigde Nasies se hoofkantoor in New York gepraat, waar Suid-Afrika as gasheer opgetree het Vrydag.
Die byeenkoms is gehou om Suid-Afrika se leierskap van die G77 Plus China te vier.
Dié groepering van ontwikkelende lande is deur Zuma aangemoedig om samewerking oor sekere kwessies te bevorder.
Nadat die Veiligheidsraad – ondersteun deur Suid-Afrika – militêre ingryping gemagtig het in Libië, "is onsekerheid geskep in daardie deel van die wêreld, en dit is die rede vir die vlugteling-intog," het Zuma gesê.
Hy het gesê die vlugtelingkrisis is 'n "mensgemaakte probleem". Die G77 Plus China, ontwikkelende lande en die ontwikkelde lande moet "beweeg na 'n ooreenkoms oor 'n paar kwessies".
Die funksie is bygewoon deur verskeie staatshoofde, insluitende die Duitse kanselier Angela Merkel, wat, in teenstelling met Suid-Afrika, teen die Veiligheidsraadresolusie om militêre optrede teen Libië te magtig, gestem het.
Die uitgaande Tanzaniese president Jikaya Kikwete, Lesotho se premier Pakalitha Mosisili, Mosambiekse staatshoof President Filipe Nyusi, Ekwatoriaal-Guinee se President Obiang Nguema, Liberiese president Ellen Johnson Sirleaf en ministers en ambassadeurs van verskeie lande, insluitend van die Afrika-unie self, was teenwoordig.
Skrywer praagGepubliseer op 28 September 2015 Kategorieë Nuus, Suider-AfrikaSleutelwoord Angela Merkel, Duitsland, EU, Jacob Zuma, Libië, migrante, NAVO, vlugtelingkrisis, VN